Di tallit-a tis snat yella-d unegmu deg uḥric n tesnaruwalt tamaziɣt, llan-d ixeddimen s wazalen-nsen, imi aṭas n tentaliyin i ɣef i d-yella unadi, tizrawin n tallit-a mgaradent ɣef tid n tallit yezrin (tallit tamezwarut). Deg tallit-a bdan yimesnaruwalen ssemgiriden gar tantaliyin n tutlayt n tmaziɣt, tuɣal yal tantala isuḥ-itt-id umur-is deg taɣult21 n unadi, ula d tira n wawalen simmal tettṣeggim, ttarun-d ayen yellan di tmeslayt. Deg tallit-a i d-yeldi ubrid n usnulfu n yisegzawalen imazzagen, dɣa deg uḥric-a, ad nfares tagnit akken ad dnessenked kra deg-sen.